टाइम्‍स ऑफ इंडिया के अपने कॉलम में सौरव गांगुली ने कहा, “मेरा मानना है कि केएल राहुल को बैंच पर बैठाकर रखना ठीक नहीं है। उसे खेलने का मौका मिलना चाहिए। हमें मिडल ऑर्डर पर ध्‍यान देने की जरूरत है। ” गांगुली ने कहा, “वेस्‍टइंडीज की टीम जो काम विशाखापत्‍तनम वनडे के दौरान नहीं कर पाई उसे उन्‍होंने पुणे में करके दिखाया। टेस्‍ट सीरीज में बुरी तरह हार के बाद जेसन होल्‍डर ने अच्‍छा नेतृत्‍व दिखाया। शाई होप, शिमरोन हेटमेयर, एशले नर्स ने दिखाया कि वो कैरेबियन क्रिकेट का भविष्‍य हैं।”